CELEX: 62020TN0567
Language: da
Date: 2020-09-10 00:00:00
Title: Sag T-567/20: Sag anlagt den 10. september 2020 — ML mod Kommissionen

3.11.2020   
            
            
               DA
            
            
               Den Europæiske Unions Tidende
            
            
               C 371/25
            
         
      Sag anlagt den 10. september 2020 — ML mod Kommissionen
      (Sag T-567/20)
      (2020/C 371/29)
      Processprog: fransk
      
         Parter
      
      
         Sagsøger: ML (ved advokaterne L. Levi og M. Vandenbussche)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling, og sagsøgeren gives medhold.
               
            Som følge heraf:
      
                  —
               
               
                  Kommissionens afgørelse af 30. juni 2020 om ikke at udvælge sagsøgerens ansøgning for udbudsprocedure nr. [fortroligt] (1) annulleres.
               
            
                  —
               
               
                  Sagsøgte tilpligtes at betale erstatning for sagsøgerens tab, der består i fortabelsen af en mulighed for at få sit bud vurderet, og i at blive tildelt kontrakten, hvilket tab er opgjort til 1 500 000 EUR over en 10-årig periode.
               
            
                  —
               
               
                  Kommissionen tilpligtes at betale en symbolsk erstatning på 1 EUR, med forbehold for forhøjelse.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af begrundelsespligten. Sagsøgeren er i denne forbindelse af den opfattelse, at begrundelsen i den anfægtede afgørelse er utilstrækkelig, bl.a. for så vidt angår kriteriet om økonomisk og finansiel kapacitet.
               
            
                  2.
               
               
                  Andet anbringende om tilsidesættelse af udbudsbetingelserne og et åbenbart urigtigt skøn. Sagsøgeren har ifølge den anfægtede afgørelse hverken opfyldt kriterierne om økonomisk og finansiel kapacitet eller kriterierne om teknisk og faglig kapacitet. Sagsøgeren er imidlertid for det første af den opfattelse, at den garantierklæring, som den havde fremlagt, burde have ført sagsøgte til at konkludere, at kriteriet om økonomisk og finansiel kapacitet var opfyldt. For det andet mener sagsøgeren med hensyn til kriteriet om teknisk og faglig kapacitet, at den har opfyldt kriteriet om, at den var forpligtet til at begrunde driften af mindst to afmærkede bedrifter [fortroligt] eller ved ethvert andet tilsvarende mærke.
               
            
                  3.
               
               
                  Tredje anbringende om tilsidesættelse af retten til forsvar og af princippet om god forvaltningsskik, som fastsat i artikel 47 i Den Europæiske Unions charter om grundlæggende rettigheder, samt om tilsidesættelse af proportionalitetsprincippet og af punkt 18.7 i bilag I til finansforordningen (2). Sagsøgte har efter sagsøgerens opfattelse baseret sin afgørelse på oplysninger, der ikke var indeholdt i udbudsmaterialet, og som sagsøgte ikke gav sagsøgeren mulighed for at udtale sig om, inden sagsøgte drog negative konsekvenser heraf. Sagsøgeren har desuden tilføjet, at hvis sagsøgte var af den opfattelse, at garantiselskabet ikke opfyldte de relevante udvælgelseskriterier, burde sagsøgte have krævet, at garantiselskabet blev udskiftet, og ikke afvist sagsøgerens bud som helhed.
               
            
         (1)  Fortrolige oplysninger udeladt.
      
         (2)  Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).